ຕາມສຳນັກຂ່າວສານຫວຽດນາມແລ້ວ, ເຫດການດຶງດູດໄດ້ການເຂົ້າຮ່ວມຂອງ ພໍ່ແມ່ປະຊາຊົນຫວຽດນາມ ພວມດຳລົງຊີວິດຢູ່ ການາດາ ເປັນຈຳນວນຫຼາຍກໍ່ຄື ວົງການເຈົ້າໜ້າທີ່ ແລະ ເພື່ອນມິດປະເທດປະຈຳຖິ່ນ.
ໃນສານອວຍພອນບຸນເຕັດສະລຸ ທີ່ໄດ້ສົ່ງໄປຍັງປະຊາຄົມຊາວຫວຽດນາມ ອາໄສຢູ່ການາດາ ແລະ ໃນທົ່ວໂລກ, ທ່ານນາຍົກລັດຖະມົນຕີ ການາດາ Justin Trudeau ຢັ້ງຢືນວ່າ: ສຳລັບປະຊາຊົນການາດາໝົດທຸກຄົນ, ນີ້ແມ່ນໂອກາດເພື່ອຢັ້ງຢືນການປະກອບສ່ວນຢ່າງໃຫຍ່ຫຼວງຂອງຊາວການາດາເຊື້ອສາຍ ຫວຽດນາມ ໄດ້ ແລະ ພວມປະຕິບັດໃນທຸກຂົງເຂດຂອງປະເທດຊາດ.
ກ່າວຄຳເຫັນທີ່ເຫດການ, ທ່ານ ຟ້າມກາວຟອງ ເອກອັກຄະລັດຖະທູດ ຫວຽດນາມ ປະຈຳ ການາດາໄດ້ຕີລາຕາສູງການສະໜັບສະໜູນເຊິ່ງກັນແລະກັນຂອງປະຊາຄົມຊາວຫວຽດນາມ ອາໄສຢູ່ການາດາໃນສະພາບການເກີດໂລກລະບາດໂຄວິດ - 19ກໍ່ຄືການພົວພັນຮ່ວມມືຮອບດ້ານ, ນ້ຳໃຈມິດຕະພາບ ລະຫວ່າງ ຫວຽດນາມ ແລະ ການາດາ, ທ່ານກໍ່ສະແດງຄວາມຫວັງວ່າ ໃນໄລຍະຈະມາເຖິງ ປະຊາຄົມຊາວຫວຽດນາມ ພວມດຳລົງຊີວິດ ແລະ ເຮັດວຽກ ຈະສືບຕໍ່ສາມັກຄີກັນ, ເປັນຈິດໜຶ່ງໃນດຽວກັນ,ປະກອບສ່ວນເຂົ້າໃນພາລະກິດພັດທະນາປະເທດຊາດ ແລະ ປົກປັກຮັກສາອະທິປະໄຕແຫ່ງຊາດ.
ໂດຍແມ່ນແຂກຖືກເຊີນເຂົ້າຮ່ວມເຫດການ, ທ່ານນາງ Mary Ng ລັດຖະມົນຕີຮັບຜິດຊອບວິສາຫະກິດຂະໜາດໜ້ອຍ, ສົ່ງເສີມການສົ່ງອອກ ແລະ ການຄ້າສາກົນ ຂອງການາດາ ໄດ້ເນັ້ນໜັກວ່າ ດ້ວຍຜູ້ທີ່ມີເຊື້ອສາຍຫວຽດນາມກ່ວາ 240.000 ຄົນທີ່ພວມດຳລົງຊີວິດຢູ່ການາດາ, ຫວຽດນາມ ແລະ ການາດາ ມີການພົວພັນພິເສດ ເຊິ່ງໄດ້ສ້າງຂຶ້ນບົນພື້ນຖານການພົວພັນຄູ່ຮ່ວມມືເສດຖະກິດທີ່ສະໜິດຕິດພັນ ແລະ ພົບປະປະຊາຊົນຢ່າງແຮງ. ບັນດາການສະຖິຕິຄັ້ງຫຼ້າສຸດສະແດງໃຫ້ເຫັນວ່າ, ບັນດາຜູ້ຜະລິດ ແລະ ລົງທຶນຂອງ ກາດານານັບມື້ນັບມີຄວາມສົນໃຈຕໍ່ການຕະຫຼາດຫວຽດນາມ.
ເຖິງວ່າ ບຸນເຕັດປີໃໝ່ປະຈຳຊາດປີນີ້ໄດ້ຈັດຕັ້ງຕາມຮູບການທາງອອນລາຍໃນສະພາບການໂລກລະບາດໂຄວິດ - 19 ມີການຜັນແປຢ່າງສັບສົນຢູ່ການາດາ, ແຕ່ຊາວຫວຽດນາມລ້ວນແຕ່ຮູ້ສຶກໄດ້ນ້ຳໃຈອົບອຸ່ນ, ບັນຍາການເຕົ້າໂຮມຂອງວັນລະດູບານໃໝ່.
ບຸນຄົງ